Мимнерм
Радост какво е…

Превод от старогръцки: Колектив Res Metrica, 2008

chitanka.info

Радост какво е, какво е животът без златна Киприда?

жив да не съм, ако спрат някога да ме влекат

нежност потайна и дарове медени в сладка постеля —

на младините цветът толкова буди копнеж

вред у мъже и жени! Връхлети ли ги мъчната старост,

прави тя всеки човек грозен, и жалък, и слаб.

Вечно човъркат ума му безкрайни човешки тревоги,

слънцето види ли той, радост не сгрява го пак.

Той е немил за момчетата и е презрян от жените —

толкова тежка за нас бог старостта е създал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.